Täna keskpäeval avati Riia messikeskuses rahvusvaheline toidumess Riga Food 2010. Riga Food keskendub sel aastal eelkõige toiduturismi arengule, mille käigus tahetakse tutvustada põhjalikumalt Lätit kui uut toiduturismi sihtkohta.  Lähinaabrina on Läti Eestile üks olulisemaid väliskaubanduse partnereid. 2009.  aastaga võrreldes on tänavu kasvanud nii eksport sinna kui ka import. Meie toidutootjatele on Läti oluline turg, seepärast korraldas EPKK turuarendustoetuse abil messil Eesti ettevõtete ühisstendi.